
RAPORT DE SPECIALITATE
privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  
„Construcţie clădire cu destinaţia creşă, str. Cocea“


Având în vedere Expunerea de motive nr. SC2018 – 29967/12.12.2018 a Primarului Municipiului Timişoara şi Proiectul de hotărâre  privind privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  „Construcţie clădire cu destinaţia creşă, str. Cocea“.

Facem  următoarele precizări:
[bookmark: _Toc488833939]În conformitate cu condiţiile specifice de accesare a fondurilor în cadrul Programului Operaţional Regional 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare , Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă, una dintre anexele obligatorii la depunerea cererii de finanţare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Obiectivul principal al proiectului îl reprezintă construirea unei creşe cu o capacitate de 38 de locuri,  având toate dotările necesare funcţionării şi care fi amplastă terenul situat pe strada Nicolae D. Cocea, identificat prin numărul de carte funciară (CF) nou: 446681 provenit din CF 424666, Timişoara, judeţul Timiş. Lucrările propuse în proiect cuprind construirea unei anexe poartă, a clădririi creşei, a împrejmuirii, amenajararea accesului carosabil şi pietonal, amenajarea terenului şi a spaţiilor destinate activităţilor în aer liber a copiilor. Creşa va a avea bucătărie şi spălătorie propie, lifturi pentru transportul persoanelor şi hranei, grupuri sanitare pentru personal şi pentru copii, spaţiu pentru medic, izolator, sală multifuncţionlă, spaţii tehnice. Clădirea creşei va avea adaptări pentru nevoilor persoanelor cu dizabilităţi.
Documentaţia studiului de fezabilitate a fost contractată cu respectarea prevederilor  H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice şi a Ghidului specific pentru POR 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare , Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă) prin contractul de prestare de servicii nr. 68/07.06.2018 şi a fost avizată favorabil conform Fişei tehnice nr. 64/10.12.2018 emisă de Comisia Tehnico-Economică.

Precizăm că emiterea proiectului de hotărâre  are la bază documentaţia tehnico-economică la faza S.F. – nr. proiect A625/2018 este elaborate în baza H.G. nr. 907/2016 (actualizată) de către  ALPIN CONSRTUCT S.R.L., Vulcan, jud. HUNEDOARA;
În concluzie, prin documentaţia tehnico-economică de mai sus au fost stabilite următoarele:
- valoarea totala a obiectivului de investitii exprimata in lei, cu TVA este de 7.185.368,53 lei, din care constructii montaj (C+M) este de 4.727.027,56lei cu TVA, în conformitate cu devizul general;
- indicatorii tehnici / indicatori de performanta rezultaţi în urma elaborării S.F. conform Anexei 1 la prezentul raport de specialitate;
- descrierea sumară a investiţiei propusă a fi realizată prin proiect, conform Anexei 2 la prezentul raport de specialitate;

Având în vedere prevederile legale expuse în prezentul raport, respectiv H.G. nr. 907 / 2016 (actualizată) şi Ghidul specific pentru POR 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare , Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă), apreciem că proiectul de hotărâre privind aprobarea documentaţiei tehnico-economice, a indicatorilor tehnico-economici - faza S.F. şi a anexei privind descrierea sumară a investiţiei pentru obiectivul  „Construcţie clădire cu destinaţia creşă, str. Cocea“ îndeplineşte condiţiile tehnice pentru a fi supus dezbaterii şi aprobării plenului consiliului local.

